KYK: Pollard oor besering, 'groot' salaris | Netwerk24
Handré Pollard speel sy klubrugby in Frankryk vir Montpellier. Foto: Getty Images
Dié Bok-losskakel verskyn op die Use It or Lose It-reeks waar hy praat oor sy lewe, sy besering en bespiegeling oor sy "groot" salaris.
Pollard bespreek hoe sy rehabilitasie van 'n ernstige kniebesering vorder. Hy bevestig die lang pad na sy terugkeer in April of Mei volgende jaar het begin en dat dit "goed gaan" met die herstelproses.
Gelukkig vir die Bokke beteken dit hy behoort slaggereed te wees vir die Britse en Ierse Leeus se toer in Julie 2021.
Hy gesels ook oor berigte van die "groot" salaris wat hy by sy Franse klubspan Montpellier verdien – en hom glo die beste betaalde rugbyspeler ter wêreld maak.
Pollard praat ook oor die feit dat hy terug is in Kaapstad vir 'n verlengde verblyf vir die eerste keer sedert sy skooldae.